Jérôme Beck

De Jérôme Beck, gebuer den 18. Februar 1978 zu Lëtzebuerg, ass e lëtzebuergesche Journalist, Televisiouns- a Radiospresentateur, Produzent, a Stand-Up-Comedian.

 Biographie 
 Karriär 
Seng Karriär als Radiosspeaker huet hien 1996 um Radio ARA ugefaangen, wou hien d'Emissioune Jérôme & Co, Saturday Box an am Summer d'Moiessendunge presentéiert huet.

1999 gouf hie Redaktiounsassistent zu Paräis bei France Télévisions fir d'Fernseesendung Union Libre, presentéiert vum Christine Bravo an Nikos Aliagas.

Vun 2001 un, huet hien op RTL Télé Lëtzebuerg Kanner- a Jugendsendunge wéi Planet RTL, RTL Boulevard, Planet Hits, Tv History a Coco&Co presentéiertMein Beruf ist mein Hobby: Artikel am Télécran, 24. November 2001La Voix: Courrier des lecteurs ("Lieserbréiwer"), 21. September 2002Télécran: "Lücke für Jerômes", 2002Télécran Nummer 39, 2003Télécran Nummer 50, 2003Revue, 17. September 2005Nightlife Magazine: Mam Monica Semedo am Interview, Mee 2006Revue: Mister Perfect!, 14. Januar 2006.. Zur selwechter Zäit huet hien, vun 2002 un, op RTL Radio Lëtzebuerg, d'Sendung Den Hunn am Kuerf presentéiert a war Member bei den RTL-Déckkäpp.

2006 war hien op RTL9 Chroniqueur an der Sendung Chacun sa place! déi vun der Evelyne Thomas presentéiert gouf.

Am Joer 2010 war de Jérôme Beck Journalist a Project Manager bei Endemol France zu Paräis an d'Joer drop huet hie bei derselwechter Firma d'Rubrik Zapping fir d'Sendung Morandini! um Fernseesender Direct 8 (haut: C8) produzéiert.

Vun 2013 bis 2015 war hie Presentateur vun enger Rubrik iwwer d'Mediewelt op de franséischen Televisiounssenderen BDM TV an Demain TV an 2016 huet hien all Dag eng Rubrik iwwer d'Mediewelt op L'Essentiel Radio presentéiert. Hien hat deemools och  seng eege Lifestyle-Rubrik am Lëtzebuerger Journal.

Zënter 2017 ass de Jérôme Beck Journalist bei der Revue.

 Literatur 
De Jérôme Beck ass den Auteur vum Buch « De quoi tu te plains? » („Iwwer wat beschwéiers du dech?“), dat am November 2008 bei den Éditions Schortgen erauskoumBuch « De quoi tu te plains ? vun Éditions Schortgen. Am Buch hëlt hien de Lieser mat hannert d'Kulisse vu sengen deemolege Sendungen op RTL Télé LëtzebuergArtikel « Pour les gens, quand tu passes à la TV tout va bien » L'essentiel (12. November 2008)Femmes Magazine, décembre 2008.

 Solidaritéit 
De Jérôme Beck huet sech fir de Kampf géint AIDS agesat, ënner anerem mat der Organisatioun « 2 Mains Rouges »L'ancien présentateur de RTL met son énergie au service d'une bonne cause, la lutte contre le sida via l'opération «2 Mains rouges» (Artikel am Essentiel vum 18. Januar 2011).
 Literaresch Auszeechnung 
1995, gouf de Jérôme Beck mam Prix spécial Père Klopp vun der ALUC (« Association luxembourgeoise des universitaires catholiques ») ausgezeechentËnnerscheed: Prix Jeune Littérature (ALUC).
 Internet 
A sengem Buch « Ma vie de folie » verréit den Auteur Bernard Minethttps://www.lesanneesrecre.com, datt de Jérôme Beck 1999, déi alleréischt Internetsäit iwwer déi franséisch Presentatrice a Sängerin Dorothée entworf a publizéiert huet.
 Réckbléck 
De 24. September 2023, huet d'Tessy Antony an der Sendung Mënschen a Geschichten op RTL Télé Lëtzebuerg e Réckbléck op dem Jérôme Beck seng Karriär an de Medie presentéiertCarrière Retrospektiv Replay: Mënschen a Geschichten: Elisabeth Adams a Jérôme Beck.

 Lëscht vun de Radios- an Televisiounssendungen 
 Televisiounssendungen 

 Planet RTL op RTL Télé Lëtzebuerg (2001 - 2005)
 Talents 2002 op RTL Télé Lëtzebuerg (2002)
 Planet Hits op RTL Télé Lëtzebuerg (2002)
 Hororrrscope op RTL Télé Lëtzebuerg (2002 - 2004)
 Tv History op RTL Télé Lëtzebuerg (2002 - 2004)
 RTL Karaoké Show op RTL Télé Lëtzebuerg (2004)
 RTL Boulevard op RTL Télé Lëtzebuerg (2002 - 2004)
 Coco & Co. op RTL Télé Lëtzebuerg (2005 - 2007)
 Chacun sa place! op RTL9 a Frankräich (2006)
 Le Zapping Morandini! op Direct 8 a Frankräich (2011)
 La Matinale op BDM TV a Frankräich (2013)
 L'After Dinner op Demain TV a Frankräich (2015)

 Radiossendungen 
 Jérôme & Co. um Radio Ara (1996 - 1999)
 Saturday Box um Radio Ara (2000)
 RTL-Déckkäpp op RTL Radio Lëtzebuerg (2002 - 2005)
 Den Hunn am Kuerf op RTL Radio Lëtzebuerg (2003 - 2004)
 Morningshow (5-9 Auer) op Vivre FM (2009 - 2010)
 Verkéiersinformatiounen (Weekend 7-14 Auer) op SNCF La Radio / Goom Radio (2010)
 France Bleu (2011)
 Auslandskorrespondent Den Neie Radio (2011)

 Voiceover 

 Reklammen a Lauschterbicher 
 Nei europäesch Anti-Fëmm Campagne Help-eu.com an der lëtzebuergescher Versioun (2010)
 Starallüren um Krautmaart (Mireille Weiten-de Waha – Marco Weiten) (2010) ISBN 978-2-87963-786-0
 Publicitéitscampagne Air France an der lëtzebuergescher Versioun (2016)

 Musek / Discographie 
 Marima T-Ue – Mamer Musep (Chouer, 1988);
 Ech wëll nëmmen de Jérôme - Yves Desquiotz & Guy Lepage (LBEN Productions) (2003).

 Optrëtter 
 Kalenner 
 Kalenner Rugby and Friends fir d'Associatioun ELA Luxembourg mat, ënner aneren, dem Stéphane Bern an dem Foussballspiller Jeff Strasser (Publikatioun 2006).

 Personnage an enger Bande dessinée 
 De Superjhemp am Album Alarm am Öko Zuch, vun den Auteuren Lucien Czuga a Roger Leiner, Éditions Revue (2001) ISBN 9782-919999-19-2;
 De Superjhemp am Album D'Aaxt vum Béisen, vun den Auteuren Lucien Czuga a Roger Leiner, Éditions Revue (2003) ISBN 9782-919999-28-6.

 Um Spaweck 
 Internetsäit vum Jérôme Beck
 LinkedIn Profil

Kategorie:Gebuer 1978
Kategorie:Lëtzebuergesch Journalisten